# REPUBLIKA HRVATSKA

**ZADARSKA ŽUPANIJA**

**OPĆINA PAŠMAN**

**Jedinstveni upravni odjel**

**Klasa: 023-05/17-01/1079**

**Ur.broj: 2198/17-17-4**

**Pašman, 26. veljače 2018.**

Na temelju članka 96. i 104. Zakona o prostornom uređenju („Narodne novine“ broj: 153/13 i 65/17) i Zaključka Općinskog načelnika od dana 26. veljače 2018. godine Jedinstveni upravni odjel Općine Pašman, objavljuje

**OBAVIJEST**

**O PONOVNOJ JAVNOJ RASPRAVI**

**od 7. ožujka 2018. do 16. ožujka 2018. godine stavlja se na javni uvid**

**prijedlog Urbanističkog plana uređenja groblja između naselja Neviđane i Mrljane**

Prijedlog Urbanističkog plana uređenja groblja između naselja Neviđane i Mrljane biti će izložen svakog radnog dana u vremenu od 8.00 do 13.00 sati, od 7. ožujka 2018. do zaključno 16. ožujka 2018. godine, u vijećnici Općine Pašman.

Javno izlaganje o prijedlogu Plana održati će se dana 15. ožujka 2018. godine 11:30 sati, u vijećnici Općine Pašman (Pašman 34, 23262 Pašman).

Nova mišljenja, prijedlozi i primjedbe na izmijenjeni prijedlog plana mogu se dati samo u vezi s dijelovima prijedloga plana koji su u odnosu na prvi prijedlog izmijenjeni postavljanjem pitanja tijekom javnog izlaganja, davanjem prijedloga i primjedbi za vrijeme javnog izlaganja u zapisnik i dostavljanjem prijedloga i primjedbi.

Pisana očitovanja, mišljenja, prijedlozi i primjedbe, vezani isključivo za predmet Prijedloga Urbanističkog plana uređenja mogu se dati na mjestu javnog uvida ili dostaviti poštom na adresu: Općina Pašman, Jedinstveni upravni odjel, Pašman 34., 23262 Pašman, najkasnije do posljednjeg dana javnog uvida.

Tekstualni i grafički dio plana objavljen je na službenoj web stranici Općine Pašman.

Prijedlozi i primjedbe koji nisu dostavljeni u roku i nisu čitko napisani neće se uzimati u obzir u pripremi izvješća o javnoj raspravi.

Pročelnik

Jedinstvenog upravnog odjela

Nino Fiorovanti, dipl. iur., v.r.